LIETUVOS RESPUBLIKOS ŠVIETIMO IR MOKSLO MINISTRO

Į S A K Y M A S

DĖL FINANSINĖS PARAMOS IKIMOKYKLINIO UGDYMO AUKLĖTOJO IR/AR PRIEŠMOKYKLINIO UGDYMO PEDAGOGO ETATAMS STEIGTI 2006 METŲ SPALIO-GRUODŽIO MĖNESIAIS SAVIVALDYBIŲ ŠVIETIMO ĮSTAIGOSE TVARKOS APRAŠO PATVIRTINIMO

2006 m. spalio 24 d. Nr. ISAK-2035

Vilnius

Įgyvendindama Lietuvos Respublikos Vyriausybės 2006–2008 metų programos įgyvendinimo priemonių, patvirtintų Lietuvos Respublikos Vyriausybės 2006 m. spalio 17 d. nutarimu Nr. 1020 (Žin., 2006, Nr. 112-4273), 92 punktą:

1. Tvirtinu Finansinės paramos ikimokyklinio ugdymo auklėtojo ir/ar priešmokyklinio ugdymo pedagogo etatams steigti 2006 metų spalio-gruodžio mėnesiais savivaldybių švietimo įstaigose tvarkos aprašą (pridedama).

2. Sudarau darbo grupę ikimokyklinio ugdymo auklėtojo ir/ar priešmokyklinio ugdymo pedagogo etatų steigimui savivaldybių švietimo įstaigose koordinuoti.

Darbo grupės vadovė – Gražina Šeibokienė, Švietimo ir mokslo ministerijos Bendrojo ugdymo departamento Ikimokyklinio ir pradinio ugdymo skyriaus vedėja.

Nariai:

Nomeda Jakuškaitė, Švietimo ir mokslo ministerijos Ikimokyklinio ir pradinio ugdymo skyriaus vyresnioji specialistė;

Rita Mačiulienė, Švietimo ir mokslo ministerijos Švietimo organizavimo skyriaus vyriausioji specialistė;

Jonas Mickus, Lietuvos savivaldybių asociacijos patarėjas švietimo ir kultūros klausimais;

Stanislava Sabaliauskienė, Lietuvos Respublikos švietimo ir mokslo ministerijos Bendrojo ugdymo departamento Švietimo organizavimo skyriaus vyresnioji specialistė.

ŠVIETIMO IR MOKSLO MINISTRĖ	ROMA ŽAKAITIENĖ

______________

PATVIRTINTA

Lietuvos Respublikos švietimo ir mokslo

ministro 2006 m. spalio 24 d.

įsakymu Nr. ISAK-2035

FINANSINĖS PARAMOS IKIMOKYKLINIO UGDYMO AUKLĖTOJO IR/AR PRIEŠMOKYKLINIO UGDYMO PEDAGOGO ETATAMS STEIGTI 2006 METŲ SPALIO–GRUODŽIO MĖNESIAIS SAVIVALDYBIŲ ŠVIETIMO ĮSTAIGOSE TVARKOS APRAŠAS

I. BENDROSIOS NUOSTATOS

1. Finansinės paramos ikimokyklinio ugdymo auklėtojo ir/ar priešmokyklinio ugdymo pedagogo etatams steigti 2006 metų spalio–gruodžio mėnesiais savivaldybių švietimo įstaigose tvarkos aprašas (toliau vadinama – Aprašas) reglamentuoja ikimokyklinio ugdymo auklėtojo ir/ar priešmokyklinio ugdymo pedagogo etatų steigimo savivaldybių švietimo įstaigose 2006 metų spalio-gruodžio mėnesiais įgyvendinimą, nustato projektų konkursui (toliau vadinama – Konkursas) pateiktų projektų vertinimo organizavimo, reikalavimų Konkursui ir projektų finansavimo tvarką.

2. Aprašo įgyvendinimą koordinuoja Lietuvos Respublikos švietimo ir mokslo ministro sudaryta darbo grupė (toliau vadinama – Darbo grupė).

II. PROJEKTŲ KONKURSO ORGANIZAVIMAS

3. Ikimokyklinio ugdymo auklėtojo ir/ar priešmokyklinio ugdymo pedagogo etatams steigti savivaldybių švietimo įstaigose skelbiamas Konkursas.

4. Savivaldybės iki 2006 m. spalio 30 d. Lietuvos Respublikos švietimo ir mokslo ministerijos Bendrojo ugdymo departamento Ikimokyklinio ir pradinio ugdymo skyriui pateikia prašymą finansinei paramai gauti 2006 metų spalio–gruodžio mėnesiais ir užpildytą Finansinės paramos ikimokyklinio ugdymo auklėtojo ir/ar priešmokyklinio ugdymo pedagogo etatams steigti savivaldybių švietimo įstaigose projektų konkurso paraišką, kurios forma pateikiama 1 priede.

5. Projektų vertinimo ir atrankos kriterijai:

5.1. savivaldybių švietimo įstaigose nuo 2006 m. spalio mėn. steigiami ikimokyklinio ugdymo auklėtojo ir/ar priešmokyklinio ugdymo pedagogo etatai;

5.2. numatyti pretendentai ikimokyklinio ugdymo auklėtojo ir/ar priešmokyklinio ugdymo pedagogo pareigoms eiti;

5.3. savivaldybės administracijos švietimo padalinio ir/ar Vaiko teisių apsaugos tarnybos rekomendacija dėl ikimokyklinio ugdymo auklėtojo ir/ar priešmokyklinio ugdymo pedagogo etatų steigimo;

5.4. numatytas tolesnis ikimokyklinio ugdymo auklėtojo ir/ar priešmokyklinio ugdymo pedagogo etatų finansavimas pasibaigus projektui.

6. Prioritetai teikiami projektams, kai ikimokyklinio ugdymo auklėtojo ir/ar priešmokyklinio ugdymo pedagogo etatai ketinami steigti kaimiškose vietovėse, kuriose nėra nė vienos ikimokyklinio ugdymo įstaigos ar ikimokyklinio/priešmokyklinio ugdymo grupės ir yra ikimokyklinio/ priešmokyklinio amžiaus vaikų, augančių socialinės rizikos ir/ar socialinės atskirties sąlygomis.

7. Darbo grupė vertina Konkursui pateiktus projektus ir nagrinėja finansavimo klausimus, jei posėdyje dalyvauja ne mažiau kaip 2/3 visų balsavimo teisę turinčių narių.

8. Darbo grupė, vadovaudamasi vertinimo ir atrankos kriterijais, vertina Konkursui pateiktus projektus ir teikia rekomendacijas švietimo ir mokslo ministrui dėl lėšų skyrimo ikimokyklinio ugdymo auklėtojo ir/ar priešmokyklinio ugdymo pedagogo etatams savivaldybių švietimo įstaigose finansuoti.

9. Prireikus darbo grupė turi teisę nagrinėti papildomai pateiktus projektus.

10. Švietimo ir mokslo ministras, atsižvelgdamas į Darbo grupės rekomendacijas, įsakymu tvirtina savivaldybių švietimo įstaigų, kuriose finansuojami įsteigti ikimokyklinio ugdymo auklėtojo ir/ar priešmokyklinio ugdymo pedagogo etatai, sąrašą.

III. FINANSAVIMAS

11. Lietuvos Respublikos švietimo ir mokslo ministerija skiria savivaldybėms lėšų 2006 metų spalio–gruodžio mėnesiais įsteigtiems ikimokyklinio ugdymo auklėtojo ir/ar priešmokyklinio ugdymo pedagogo etatams išlaikyti 2006 metų spalio–gruodžio mėnesiais. Lėšos pervedamos pagal lėšų naudojimo sutartį (2 priedas), sudarytą tarp Lietuvos Respublikos švietimo ir mokslo ministerijos ir atitinkamos savivaldybės.

______________

Finansinės paramos ikimokyklinio ugdymo

auklėtojo ir/ar priešmokyklinio ugdymo

pedagogo etatams steigti 2006 metų spalio-

gruodžio mėnesiais savivaldybių švietimo

įstaigose tvarkos aprašo

1 priedas

FINANSINĖS PARAMOS IKIMOKYKLINIO UGDYMO AUKLĖTOJO IR/AR PRIEŠMOKYKLINIO UGDYMO PEDAGOGO ETATAMS STEIGTI SAVIVALDYBIŲ ŠVIETIMO ĮSTAIGOSE PROJEKTŲ KONKURSO

PARAIŠKA

1. Bendro pobūdžio klausimai:

1.1. Visas savivaldybės pavadinimas

1.2. Informacija apie prašymą teikiančią savivaldybę:
Kodas
Adresas
Miestas, rajonas ir pašto indeksas
Telefonas (su tarpmiestiniu kodu)
Faksas (su tarpmiestiniu kodu)
Elektroninis paštas
Interneto puslapis
Organizacijos banko rekvizitai (banko pavadinimas, kodas, sąskaitos numeris)
1.3. Informacija apie savivaldybės švietimo įstaigose nuo 2006 m. spalio mėn. steigiamus etatus
Ikimokyklinio ugdymo auklėtojo ir/ar priešmokyklinio ugdymo pedagogo etatų skaičius
1.4. Trumpas planuojamų pokyčių aprašymas įsteigus ikimokyklinio ugdymo auklėtojo ir/ar priešmokyklinio ugdymo pedagogo etatus

2. Duomenys apie savivaldybės gyvenvietę ir švietimo įstaigą kurioje steigiami ikimokyklinio ugdymo auklėtojo ir/ar priešmokyklinio ugdymo pedagogo etatai, ir specialistus (savivaldybė pagrindžia kiekvieno naujai steigiamo ikimokyklinio ugdymo auklėtojo ir/ar priešmokyklinio ugdymo pedagogo etato būtinumą, užpildydama šios paraiškos 2-ąją dalį tiek egzempliorių, kiek vietovių bus aprėpta steigiant minėtus etatus)

2.1. Savivaldybės gyvenvietės pavadinimas, švietimo įstaigos pavadinimas
2.2. Ikimokyklinio/priešmokyklinio amžiaus vaikų, gyvenančių toje gyvenvietėje, skaičius
2.3. Socialinės rizikos ir/ar atskirties sąlygomis gyvenančių ikimokyklinio/priešmokyklinio amžiaus vaikų skaičius toje gyvenvietėje
2.4. Ar yra toje gyvenvietėje ikimokyklinio ugdymo įstaiga ar ikimokyklinio/priešmokyklinio ugdymo grupė?
2.5. Gyvenvietės švietimo įstaigoje steigiamų nuo 2006 m. spalio mėn. ikimokyklinio ugdymo auklėtojo ir/ar priešmokyklinio ugdymo pedagogo etatų skaičius
2.6. Numatomo pretendento ikimokyklinio ugdymo auklėtojo ir/ar priešmokyklinio ugdymo pedagogo pareigoms eiti vardas, pavardė, išsilavinimas (kada ir kokią mokyklą yra baigęs), kvalifikacija {pagal diplomą), darbo patirtis (metais)
2.7. Ar numatomas tolesnis ikimokyklinio ugdymo auklėtojo ir/ar priešmokyklinio ugdymo pedagogo etatų finansavimas pasibaigus projektui?

3. Numatomos išlaidos 2006 metų spalio–gruodžio mėnesiais (tūkst. Lt)

Išlaidų pavadinimas	2006 m. IV ketv.
Darbo užmokestis
Socialinio draudimo įmokos
Iš viso
4. Prie paraiškos pridedama:
4.1. Savivaldybės administracijos švietimo padalinio ir/ar Vaiko teisių apsaugos tarnybos rekomendacija steigti ikimokyklinio ugdymo auklėtojo ir/ar priešmokyklinio ugdymo pedagogo etatus; 4.2. Savivaldybės raštas, patvirtinantis ikimokyklinio ugdymo auklėtojo ir/ar priešmokyklinio ugdymo pedagogo etatų steigimą savivaldybės švietimo įstaigose nuo 2006 m. spalio mėn.

5. Kita papildoma informacija

2006 m............................ d.

Savivaldybės tarybos įgaliotas asmuo	(Parašas)	(Vardas ir pavardė)

A. V.

______________

Finansinės paramos ikimokyklinio ugdymo

auklėtojo ir/ar priešmokyklinio ugdymo

pedagogo etatams steigti 2006 metų spalio–

gruodžio mėnesiais savivaldybių švietimo

įstaigose tvarkos aprašo

2 priedas

(Lėšų naudojimo sutarties forma)

LĖŠŲ NAUDOJIMO SUTARTIS

200__ m.	d. Nr.

Vilnius

Lietuvos Respublikos švietimo ir mokslo ministerija (toliau vadinama — Ministerija), atstovaujama ministerijos valstybės sekretoriaus Dainiaus Numgaudžio, veikiančio pagal Lietuvos Respublikos švietimo ir mokslo ministerijos darbo reglamentą, patvirtintą Lietuvos Respublikos švietimo ir mokslo ministro 2006 m. vasario 21 d. įsakymu Nr. ISAK-313 (Žin., 2006, Nr. 24-812), ir	(toliau vadinama – Savivaldybė),

(juridinio asmens pavadinimas, kodas)

atstovaujama	, veikiančio pagal

(atstovo pareigos, vardas, pavardė)

, sudarė šią sutartį:

(įgaliojimo dokumento data, rūšis, numeris, pavadinimas)

Sutartis sudaryta įgyvendinant Lietuvos Respublikos Vyriausybės 2006–2008 metų programos įgyvendinimo priemonių, patvirtintų Lietuvos Respublikos Vyriausybės 2006 m. spalio 17 d. nutarimu Nr. 1020 (Žin., 2006, Nr. 112-4273), 92 punktą ir Lietuvos Respublikos švietimo ir mokslo ministro 2006 m. ___________ d. įsakymą Nr. ISAK-____ „Dėl

„.

I. SUTARTIES OBJEKTAS

1. Ministerija įsipareigoja skirti lėšų Savivaldybei šiam tikslui:

, o Savivaldybė

įsipareigoja įgyvendinti nurodytą tikslą (toliau vadinama – pavedimas), naudodama lėšas pagal Ministerijos asignavimų valdytojo patvirtintą sąmatą, kuri yra neatsiejama šios sutarties dalis.

2. Savivaldybės veiklos, kuriai skirtos šios sutarties 4.1 punkte nurodytos lėšos (toliau vadinama – lėšos), vertinimo kriterijus (-ai): įsteigtų etatų skaičius (nurodyti kiekį).

II. SUTARTIES ŠALIŲ ĮSIPAREIGOJIMAI IR TEISĖS

3. Savivaldybė įsipareigoja:

3.1. naudoti skirtas lėšas šios sutarties 1 punkte nurodytam pavedimui vykdyti pagal pridedamą sąmatą, laikydamasi galiojančių Lietuvos Respublikos įstatymų ir kitų teisės aktų;

3.2. šios sutarties 1 punkte nurodytą pavedimą įvykdyti iki 2006 m. gruodžio 31 d.;

3.3. Ministerijos reikalavimu pateikti jai visą informaciją apie pavedimo vykdymo eigą;

3.4. lėšas apskaityti kaip pavedimų lėšas;

3.5. pateikti dokumentus dėl pavedimo įvykdymo ir lėšų panaudojimo:

3.5.1. Ministerijos Buhalterinės apskaitos skyriui ne vėliau kaip iki 2007 m. sausio 10 dienos finansinę atskaitomybę, parengtą pagal Lietuvos Respublikos finansų ministro 2004 m. gruodžio 29 d. įsakymu Nr. 1K-413 (Žin., 2005, Nr. 2-21; 2006, Nr. 19-661) patvirtintą formą Nr. 2 „Biudžeto išlaidų sąmatos įvykdymo 20___ m. _______________ d. ataskaita“;

3.5.2. Ministerijos Bendrojo ugdymo departamento Ikimokyklinio ir pradinio ugdymo skyriui įvykdžius pavedimą iki 2007 m. sausio 10 d. – Pavedimo arba priemonės įvykdymo ir lėšų panaudojimo ataskaitą (Lėšų naudojimo sutarties priedas);

3.6. pavedimui vykdyti skirtas ir nepanaudotas lėšas grąžinti į Ministerijos sąskaitą iki 2006 m. gruodžio 15 d.;

3.7. savo jėgomis ir lėšomis pašalinti dėl savo kaltės padarytus trūkumus, pažeidžiančius šios sutarties sąlygas;

3.8. paaiškėjus, kad skirtos lėšos panaudotos ne pagal šios sutarties 1 punkte nurodytą tikslinę paskirtį ir/arba nesilaikant šios sutarties sąlygų, nedelsiant jas grąžinti į Ministerijos sąskaitą;

3.9. nedelsiant raštu pranešti Ministerijai, kad negali įvykdyti pavedimo arba kad pavedimo vykdymą tęsti netikslinga, ir grąžinti skirtas lėšas į Ministerijos sąskaitą;

3.10. nedelsiant raštu informuoti Ministeriją apie rekvizitų pakeitimus;

3.11. kiti įsipareigojimai:

4. Ministerija įsipareigoja:

4.1. finansuoti šios sutarties 1 punkte nurodytą pavedimą ir jam vykdyti skirti ____________ Lt, iš jų	Lt – darbo užmokesčiui pagal pridedamą sąmatą,

pervedant lėšas į Savivaldybės sąskaitą, nurodytą sutarties rekvizituose, per 10 dienų nuo šios sutarties pasirašymo dienos;

4.2. skirti	Lt ugdymo priemonėms ir ugdymosi aplinkai turtinti.

4.3. pastebėjus nukrypimų nuo šios sutarties sąlygų arba kitokių trūkumų, pranešti apie juos Savivaldybei per 5 darbo dienas;

4.4. teikti pavedimui vykdyti reikiamus duomenis ir informaciją;

4.5. kiti įsipareigojimai:

5. Ministerija turi teisę:

5.1. reikalauti, kad Savivaldybė pateiktų Ministerijai duomenis, susijusius su sutarties vykdymu;

5.2. reikalauti patikslinti šios sutarties 3.5 punkte nurodytas ataskaitas;

5.3. kontroliuoti pagal šią sutartį skirtų lėšų tikslinį panaudojimą;

5.4. paaiškėjus, kad Savivaldybei skirtos lėšos panaudotos ne pagal šios sutarties 1 punkte nurodytą tikslinę paskirtį ir/arba nesilaikant šios sutarties sąlygų, reikalauti, kad Savivaldybė nedelsdama jas grąžintų į Ministerijos sąskaitą;

5.5. tikslinti prie šios sutarties pridedamą sąmatą;

5.6. kitos teisės.

III. SUTARTIES GALIOJIMO TERMINAS IR NUTRAUKIMAS

6. Sutartis įsigalioja nuo pasirašymo dienos ir galioja iki sutartinių įsipareigojimų įvykdymo.

7. Sutartis gali būti nutraukta:

7.1. šalių susitarimu;

7.2. pasibaigus sutarties teisiniam pagrindui;

7.3. kai šalys nevykdo savo įsipareigojimų.

IV. KITOS SUTARTIES SĄLYGOS

8. Pavedimas laikomas įvykdytu, kai Savivaldybė pateikia Ministerijai šios sutarties 3.5.2 punkte nurodytą ataskaitą ir suderina ją su Ministerijos atstovu, atsakingu už sutarties sudarymą ir vykdymą. Minėta ataskaita yra neatsiejama šios sutarties dalis.

9. Sutarties šalis, uždelsusi laiku įvykdyti savo įsipareigojimus pagal šią sutartį, kitos šalies reikalavimu už kiekvieną uždelstą dieną moka 0,2 proc. dydžio delspinigius nuo neįvykdytų įsipareigojimų vertės.

10. Prie šios sutarties pridedamoje sąmatoje nurodytų išlaidų paskirstymas pagal ekonominės klasifikacijos straipsnius ir metų ketvirčius tikslinamas biudžeto sudarymą ir vykdymą reglamentuojančių teisės aktų nustatyta tvarka.

11. Kiti sutarties pakeitimai ir papildymai įforminami šalių susitarimu, kuris yra neatsiejama šios sutarties dalis.

12. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso nuostatomis.

13. Ginčai dėl šios sutarties sprendžiami derybų būdu, o nesusitarus – įstatymų nustatyta tvarka.

14. Sutartis sudaryta dviem vienodą teisinę galią turinčiais egzemplioriais, po vieną kiekvienai šaliai.

15. Sutarties priedai yra neatsiejama šios sutarties dalis.

Šalių adresai ir rekvizitai

Ministerija

Biudžetinė įstaiga Lietuvos Respublikos švietimo ir mokslo ministerija, kodas 188603091, A. Volano g. 2/7, LT-01516 Vilnius, tel. __________, faksas	, el. p.

smmin@smm.lt, atsisk. sąsk. Nr. LT307300010002457205, AB bankas „Hansabankas“, kodas 73000. Įregistruota Juridinių asmenų registre.

Savivaldybė

Sutarties šalių parašai

Ministerija

__________________	_______________	_______________________________

(pareigos)	(parašas)	(vardas ir pavardė)

Savivaldybė

__________________	_______________	_______________________________

(pareigos)	(parašas)	(vardas ir pavardė)

Švietimo ir mokslo ministerijos atstovas, atsakingas už sutarties sudarymą ir vykdymą

Gražina Šeibokienė, Ikimokyklinio ir pradinio ugdymo skyriaus vedėja, tel. (8 5) 274 3158

______________

Lėšų naudojimo sutarties

priedas

_________________Švietimo ir mokslo ministerija, 188603091, A. Volano g. 2/7______________

(Asignavimų valdytojo pavadinimas, kodas, adresas)

(Įstaigos pavadinimas, registracijos kodas)

(Buveinės adresas, telefonas)

Pavedimo arba priemonės įvykdymo ir lėšų panaudojimo

ATASKAITA

_____________________________________

(data)

Programa	kodas
Programos tikslas	kodas
Uždavinys	kodas
Priemonė	kodas
Valstybės funkcija	kodas

Eil. Nr.	Planas (sąmata)	Faktinės išlaidos	pirkimo būdas (atviras/ ribotas konkursas, skelbiamos/ neskelbiamos derybos, įprasta komercinė praktika ir pan.)

išlaidų ekon. kl. kodas	išlaidų pavadinimas	suma, Lt	išlaidas įrodantis buh. apskaitos dokumentas, jo data ir Nr.	išlaidų pavadinimas	mokėjimo dokumento data ir Nr.	suma, Lt	gavėjas

Iš viso	x	x	x	x	x
Grąžinta nepanaudotų lėšų	x	x

Informacija apie įsigytą ir užpajamuotą ilgalaikį turtą
Eil. Nr.	turto pavadinimas	suma, Lt	buvimo vieta
Iš viso	x

Rezultatų aprašymas (nurodoma, kas atlikta panaudojus gautas lėšas, ar įgyvendinti nustatyti tikslai ir užduotys, kaip įvykdyti veiklos vertinimo kriterijai (jeigu jie buvo nustatyti), pateikiama kita svarbi informacija; tais atvejais, kai nustatyti tikslai neįgyvendinti arba įgyvendinti ne visai, nurodomos priežastys)

Įstaigos vadovas	__________________	_____________________

(parašas)	(vardas ir pavardė)

Vyriausiasis finansininkas	__________________	_____________________

(parašas)	(vardas ir pavardė)

SUDERINTA

(Švietimo ir mokslo ministerijos programos priemonės atsakingo vykdytojo pareigos,

vardas, pavardė, parašas, data)

Pastaba. Šią ataskaitą atsakingas vykdytojas teikia susipažinti Programos vadovui. Ataskaita saugoma pas atsakingą vykdytoją.

______________